Komisijos reglamentas (EB) Nr. 912/2004
2004 m. balandžio 29 d.
įgyvendinantis Tarybos reglamentą (EEB) Nr. 3924/91 dėl Bendrijos pramonės produkcijos tyrimo nustatymo
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. gruodžio 19 d. Tarybos reglamentą (EEB) Nr. 3924/91 dėl Bendrijos pramonės produkcijos tyrimo nustatymo [1], ypač į jo 9 straipsnį,
kadangi:
(1) Reglamentas (EEB) Nr. 3924/91 numato derinimo su technine pažanga priemones, susijusias su duomenų rinkimu ir rezultatų apdorojimu, kurias Komisija nustatys pasikonsultavusi su Statistikos programos komitetu.
(2) Dėl techninės pažangos ir tolesnių teisės aktų leidybos, ypač su Europos verslo statistikos sistema susijusių teisės aktų, būtina patikslinti tyrimo apimtį ir savybes.
(3) Šie patikslinimai patobulintų valstybių narių nustatytas statistikos apimtis, bet neapsunkintų ūkio subjektų.
(4) Statistiniai duomenys, surinkti remiantis Bendrijos sistema, turi būti pakankamai geros kokybės tam, kad būtų galima lyginti vienos valstybės narės duomenis su kitos valstybės narės duomenimis.
(5) Šiame reglamente numatytos priemonės atitinka Tarybos sprendimu 89/382/EEB Euratomas [2] įkurto Statistikos programos komiteto nuomonę,
PRIĖMĖ ŠĮ REGLAMENTĄ:
1 straipsnis
Tarybos reglamento (EEB) Nr. 3924/91 1 straipsnyje numatyto tyrimo sritis bus nustatoma atsižvelgiant į tiriamų įmonių visumą ir stebėjimo vienetus.
Tiriamojo laikotarpio tiriamų įmonių visuma - tai įmonės, kurių pagrindinė veikla arba viena iš antraeilių veiklos sričių yra įtraukta į Europos bendrijos ūkinė veiklos klasifikatoriaus (toliau - NACE 1.1 red.), numatyto 2001 m. gruodžio 19 d. Reglamente (EB) Nr. 29/2002 [3], iš dalies pakeičiančio Tarybos reglamentą (EEB) Nr. 3037/90 [4], C, D ar E sekcijose išvardytų veiklos rūšių sąrašą.
Stebėjimo vienetas - tai įmonė, kaip apibrėžta Tarybos reglamente (EEB) Nr. 696/93 [5] dėl statistinių vienetų gamybos sistemai stebėti ir analizuoti Bendrijoje. Jei valstybės narės perduoda įmonių duomenis Eurostatui, valstybės narės gali rinkti duomenis naudodamos kitą statistinį vienetą kaip stebėjimo vienetą.
2 straipsnis
Tiriamų įmonių visumos vienetų įsipareigojimas valstybėms narėms paprašius pateikti teisingą ir išsamią informaciją, kaip nustatyta Tarybos reglamento (EEB) Nr. 3924/91 5 straipsnio 2 dalyje, yra susiaurinamas ir taikomas tik tiriamų įmonių visumos stebėjimo vienetams, kurie gamina į Prodcom sąrašą įtrauktus produktus.
3 straipsnis
Valstybės narės vykdys įsipareigojimą taikyti tyrimo metodus, skirtus palengvinti duomenų rinkimą iš įmonių, atstovaujančių mažiausiai 90 % kiekvienai NACE klasei tenkančios nacionalinės produkcijos, kaip numato Tarybos reglamento (EEB) Nr. 3924/91 3 straipsnio 2 dalis, nes valstybių narių taikomi tyrimo metodai, leidžiantys surinkti duomenis, pateikia mažiausiai 90 % kiekvienai NACE 1.1 red. C, D ir E sekcijų klasei tenkančios nacionalinės produkcijos.
4 straipsnis
Tarybos reglamento (EEB) Nr. 3924/91 3 straipsnio 4 dalyje numatytas duomenų rinkimo netaikymas valstybėms narėms tam tikrais atvejais turi būti patikslintas atsižvelgiant į nacionalinę produkto gamybą.
Valstybėms narėms nereikia rinkti informacijos apie produktą, jei visa to produkto nacionalinė gamyba yra mažesnė nei 1 % visos praėjusių metų to produkto Bendrijos gamyba. Taikant šią išimtį duomenų apie produktus vietoje nurodoma nulinė vertė. Valstybės narės turi pateikti būtinus dokumentus.
5 straipsnis
Tarybos reglamento (EEB) Nr. 3924/91 5 straipsnio 3 dalyje minimas Prodcom tyrimo atšaukimas valstybėms narėms yra taip pat taikomas tais atvejais, kai valstybės narės gali surinkti būtinus duomenis naudodamos kitus šaltinius ir metodus.
6 straipsnis
Šalia įpareigojimo Eurostatui pareikalavus teikti informaciją kaip nustatyta Tarybos reglamento (EEB) Nr. 3921/91 5 straipsnio 4 dalyje, valstybės narės taip pat turi Eurostatui teikti būtiną informaciją apie jų naudojamus tyrimo metodus, pavyzdžius ir apimtį, siekiant, kad visa dokumentacija atitiktų Prodcom metodikos principus, nustatytus Prodkom metodikos vadove.
7 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 29 d.